
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 903 


4 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικών θέσεων δασκάλων, για λειτουργία 
ολοήμερου προγράμματος σε Μειονοτικά σχολεία 1 
Έγκριση Προγράμματος Μεταπτυχιακών Σπουδών 
(Π.Μ.Σ.) του Τμήματος Κοινωνικής Ανθρωπολογίας 
και Ιστορίας του Παν/μίου Αιγαίου με τίτλο «Γυναί- 
κες και φύλα Ανθρωπολογικές και Ιστορικές Προ¬ 
σεγγίσεις» . 2 

Αντικατάσταση της Β7/246/3.9.1998 (ΦΕΚ 988/τ.Β'/ 
18.9.1998) υπουργικής απόφασης «Έγκριση Δια- 
πανεπιστημιακού - Διατμητικού Προγράμματος 
Μεταπτυχιακών Σπουδών «Ιστορία και Φιλοσοφία 
των Επιστημών και της Τεχνολογίας» των Τμημά¬ 
των Μεθοδολογίας, Ιστορίας και Θεωρίας της Επι¬ 
στήμης του Πανεπιστημίου Αθηνών και Γενικού 
(νυν Σχολής Εφαρμοσμένων Μαθηματικών και Φυ¬ 
σικών Επιστημών) του Εθνικού Μετσόβιου Πολυτε¬ 
χνείου», όπως έχει ήδη αντικαταστήσει το Π.Μ.Σ. 
που είχε εγκριθεί με τη Φ.711/Β7/147/ 14.3.96 


υπουργική απόφαση (ΦΕΚ211/τ.Β'/2.4.1996). 3 

Μεταφορά έδρας Μουσικού Γυμνασίου. 4 

Κατάργηση και μετονομασία σχολικών μονάδων. 5 


ΑΠΟΦΑΣΕΙ Σ 

Αριθ. 61539/Δ4 (1) 

Σύσταση οργανικών θέσεων δασκάλων, για λειτουργία 
ολοήμερου προγράμματος σε Μειονοτικά σχολεία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 47του Ν.2413/1996 
β) των άρθρων 3 και 4 του Ν.2525/1997. 
γ) το Π.Δ. 1024/1979 (Α' 288), όπως συμπληρώθηκε με 
το Π.Δ. 39/1992 (ΑΊ9) 


δ) τους Ν. 694 και 695/1997 (Α' 264) 

ε) του άρθρου 29Ατου Ν. 1558/1985, όπως προστέθηκε 
με το άρθρο 27 του Ν.2081/1992 και αντικαταστάθηκε με 
το άρθρο 1 του Ν.2469/1997 (Α'38). 

ζ) του άρθρου 6 παρ.1 του Ν.2817/2000 (Α' 78) «Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις». 

2. Την ΣΤ5/53/31.10.2001 (Β' 1484) κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων». 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (Α' 57). 

4. Την 1100383/1330/Α0006/31.10.2001 (Β' 1485) κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών». 

5. ΤηΔΙΔΚ/Φ. 1/2/22875/31.10.2001 (ΒΊ480) κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

6. Το Φ.32.2/164/30.1.03 έγγραφο του Συντονιστικού 
Γ ραφείου Μειονοτικών Σχολείων Πρωτοβάθμιας και Δευ¬ 
τεροβάθμιας Εκπ/σης. 

7. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
112.800 ΕΥΡΩ για το τρέχον οικονομικό έτος και 346.000 
ΕΥΡΩ περίπου για το καθένα από τα πέντε (5) επόμενα οι¬ 
κονομικά έτη. 

Η δαπάνη εκ 112.800 ΕΥΡΩ για το έτος 2003 θα αντιμε- 
τωπισθεί από τις εγγεγραμμένες πιστώσεις στον προϋπο¬ 
λογισμό του ΥΠΕΠΘ (ΚΑΕ της ομάδος 0200 του ειδικού 
φορέα 19-210). 

Η δαπάνη εκ 346.000 ΕΥΡΩπου προκαλείται για καθένα 
από τα επόμενα πέντε (5) οικονομικά έτη θα αντιμετωπι- 
σθεί με πρόβλεψη και εγγραφή των αντιστοίχων πιστώσε¬ 
ων στους ΚΑΕ της ομάδας 0200 του Ειδικού Φορέα 19.210 
του Προϋπολογισμού του ΥΠΕΠΘ, αποφασίζουμε: 

Συνιστώνται από το σχολικό έτος 2003-2004 16 οργανι¬ 
κές θέσεις δασκάλων για λειτουργία ολοήμερου προ¬ 
γράμματος σε Μειονοτικά σχολεία οι οποίες κατανέμο- 
νται ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1 ο Γραφείο Π/θμιας Εκπ/σης Ξάνθης θέσεις 

1) Μ/κό Δημ. Σχολ. Κενταύρου (4) 

2) Μ/κό Δημ. Σχολ. Μύκης (2) 

3) Μ/κό 2ο Δημ. Σχολ. Ξάνθης (2) 

2ο Γ ραφείο Π/θμιας Εκπ/σης Ξάνθης θέσεις 

Μ/κό Δημ. Σχολ. Γλαύκης (2) 

1 ο Γ ραφείο Π/θμιας Εκπ/σης Ροδόπης θέσεις 

1) Μ/κό Δημ. Σχολ. Μάστανλη (2) 

2) 3ο Μ/κό Δημ. Σχολ. Κομοτηνής (2) 

2ο Γ ραφείο Π/θμιας Εκπ/σης Ροδόπης θέσεις 

1) 4ο Μ/κό Δημ. Σχολ. Κομοτηνής (2) 


Οι παραπάνω θέσεις κατανέμονται σε οκτώ (8) θέσεις 
Μουσουλμάνων Δασκάλων και οκτώ (8) θέσεις Χριστια¬ 
νών Δασκάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2003 

01 ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΓΚΕΣΟΥΛΗΣ 
-♦- 

Αριθ. 35101/Β7 (2) 

Έγκριση Προγράμματος Μεταπτυχιακών Σπουδών 
(Π.Μ.Σ.) του Τμήματος Κοινωνικής Ανθρωπολογίας 
και Ιστορίας του Παν/μίου Αιγαίου με τίτλο «Γυναίκες 
και φύλα :Ανθρωπολογικές και Ιστορικές Προσεγγί¬ 
σεις. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159 Α') «Εκσυγχρονισμός της Ανώτατης Εκπαίδευ¬ 
σης»,του άρθρου 16παρ.2του Ν.2327/1995 (ΦΕΚ 156Α') 
«Εθνικό Συμβούλιο Παιδείας ... και άλλες διατάξεις» και 
του άρθρου 5 παρ.12γ του Ν. 2916/2001 (ΦΕΚ 114 Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τις διατάξεις του άρθρου 29Α'του Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 
154Α') «Ρύθμιση του θεσμού των επιμελητηρίων... και άλ¬ 
λες διατάξεις» και αντικαταστάθηκε με την παράγραφο 
2α του άρθρου 1 του Ν.2469/1977 (ΦΕΚ 38Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Την 3940/30.4.2002 Πρόσκληση υποβολής προτάσε¬ 
ων ΕΠΕΑΕΚ II για τη χρηματοδότηση έργων «Νέα Προ¬ 
γράμματα Μεταπτυχιακών Σπουδών». 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469 (ΦΕΚ38τ. Α') «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

5. Τα αποσπάσματα πρακτικώντης Γ ενικής Συνέλευσης 
Ειδικής Σύνθεσης του Τμήματος Κοινωνικής Ανθρωπολο¬ 
γίας και Ιστορίας του Πανεπιστημίου Αιγαίου (συνεδρίες: 


8η/30.5.2002 (θέμα 4ο), 9η/12.6.2002 (θέμα 4ο) και 
4η/3.2.2003 (θέμα Ιο). 

6. Το απόσπασμα πρακτικού εξουσιοδότησης της Συ¬ 
γκλήτου του Πανεπιστημίου Αιγαίου προς το Πρυτανικό 
Συμβούλιο (συνεδρία: 50η/14.5.2002, θέμα 4.31). 

7. Το απόσπασμα πρακτικού του Πρυτανικού Συμβουλί¬ 
ου του Πανεπιστημίου Αιγαίου (συνεδρία 122η/21.6.2002, 
θέμα 2.7). 

8. Το απόσπασμα πρακτικών της Συγκλήτου του Πανε¬ 
πιστημίου Αιγαίου (συνεδρία 51 η/12.7.2002, θέμα 7.8). 

9. Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστημίου Αιγαίου (συνεδρία: 
35η/12.2.2003, θέμα 4.5), αποφασίζουμε: 

Εγκρίνουμε από το ακαδημαϊκό έτος 2002-2003 την 
έναρξη του Προγράμματος Μεταπτυχιακών Σπουδών 
(ΠΜΣ) του Τμήματος Κοινωνικής Ανθρωπολογίας και 
Ιστορίας του Πανεπιστημίου Αιγαίου με τίτλο «Γυναίκες 
και Φύλα: Ανθρωπολογικές και Ιστορικές Προσεγγίσεις», 
ως ακολούθως: 

Άρθρο 1 

Γ ενικές Διατάξεις 

Το Τμήμα Κοινωνικής Ανθρωπολογίας και Ιστορίας του 
Πανεπιστημίου Αιγαίου οργανώνει και λειτουργεί Πρό¬ 
γραμμα Μεταπτυχιακών Σπουδών (ΠΜΣ) με τίτλο «Γυναί¬ 
κες και Φύλα: Ανθρωπολογικές και Ιστορικές Προσεγγί¬ 
σεις» από το ακαδημαϊκό έτος 2002-03, σύμφωνα με τις 
διατάξεις της απόφασης αυτής και των άρθρων 10-12 του 
Νόμου 2083/92. 

Άρθρο 2 

Αντικείμενο-Σκοπός 

Αντικείμενο του ΠΜΣτου Τμήματος Κοινωνικής Ανθρω¬ 
πολογίας και Ιστορίας είναι η ανάπτυξη των Γυναικείων 
Σπουδών και των Μελετών για τα Φύλα στη βάση μιας διε¬ 
πιστημονικής προσέγγισης, η οποία συνδυάζει τη σκοπιά 
της Κοινωνικής Ανθρωπολογίας και Ιστορίας με άλλες συ¬ 
ναφείς επιστήμες. Σκοπός είναι η εκπαίδευση νέων επι¬ 
στημόνων με στόχο την ανάπτυξη της έρευνας και την 
επαγγελματική τους κατάρτιση. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στην κατεύθυνση των Γ υναικείων Σπουδών και των 
Μελετών για τα Φύλα. 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι όλων των Τμημά¬ 
των των Πανεπιστημίων της ημεδαπής καθώς και οι κάτο¬ 
χοι αναγνωρισμένων τίτλων σπουδών από ομοταγή Πανε¬ 
πιστήμια της αλλοδαπής. 

Επίσης γίνονται δεκτοί πτυχιούχοι ΤΕΙ σύμφωνα με το 
άρθρο 5 παρ. 12γ. του Ν.2916/2001 (ΦΕΚ 114 τ.Α'). 

Άρθρο 5 

Χρονική διάρκεια 

Για το Μεταπτυχιακό Δίπλωμα Ειδίκευσης (ΜΔΕ) απαι¬ 
τείται η επιτυχής ολοκλήρωση των υποχρεώσεων των 
φοιτητών κατά την διάρκεια δύο (2) διδακτικών εξαμήνων 
και ακολούθως η εκπόνηση Μεταπτυχιακής Εργασίας Ει¬ 
δίκευσης, η οποία πρέπει να ολοκληρωθεί σε διάστημα 
ενός εξαμήνου. 

Άρθρο 6 

Πρόγραμμα Μαθημάτων 

Τα μαθήματα, η διδακτική και η ερευνητική απασχόλη¬ 
ση, οι πρακτικές ασκήσεις και η κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή του κατά το άρθρο 3 τίτλου ορίζονται ως εξής: 

Γιατην απόκτηση Μεταπτυχιακού Διπλώματος Ειδίκευ¬ 
σης (ΜΔΕ) απαιτούνται τριάντα έξι (36) διδακτικές μονά¬ 
δες από μαθήματα που προσφέρονται στο ΠΜΣ. 

Κάθε μάθημα αντιστοιχεί σε τρεις (3) διδακτικές μονά¬ 
δες και σε τρεις (3) ώρες διδασκαλίας την εβδομάδα. Η 
εκπόνηση της Μεταπτυχιακής Εργασίας Ειδίκευσης αντι¬ 
στοιχεί σε εννέα (9) διδακτικές μονάδες. 

Από τα δεκατρία (13) προσφερόμενα μαθήματα των 
δύο εξάμηνων τα οκτώ (8) είναι υποχρεωτικά κορμού και 
τα υπόλοιπα πέντε (5) κατ’ επιλογήν υποχρεωτικά από τα 
οποία ο φοιτητής οφείλει να επιλέξει το ένα (1). Η επιτυ¬ 
χής παρακολούθησή τους είναι απαραίτητη προϋπόθεση 
για την εκπόνηση, στο τρίτο εξάμηνο, της Μεταπτυχιακής 
Ερευνητικής ή Συνθετικής Διατριβής. Η ολοκλήρωση της 
τελευταίας είναι υποχρεωτική για την άπονομή του Μετα- 
πτυχιακού Διπλώματος Ειδίκευσης (ΜΔΕ) όπως προβλέ- 
πεται και από τις διατάξεις του Εσωτερικού Κανονισμού 
Μεταπτυχιακών Σπουδών του Πανεπιστημίου Αιγαίου. 

Ο αναλυτικός κατάλογος μαθημάτων και οι λοιπές δρα¬ 
στηριότητες έχουν ως εξής: 

Α' εξάμηνο 

Υποχρεωτικά Μαθήματα 

1. Ανθρωπολογικές Προσεγγίσεις των Φύλων 

2. Ιστορικές Προσεγγίσεις των Φύλων 

3. Μεθοδολογικά Ζητήματα 

Ως τέταρτο μάθημα (Υποχρεωτικό κατ’ επιλογήν) του 
πρώτου εξαμήνου οι φοιτητές θα πρέπει να διαλέξουν ένα 
από τα παρακάτω μαθήματα τα οποία προσφέρονται στο 
ΠΜΣ που ήδη λειτουργεί στο Τμήμα Κοινωνικής Ανθρω¬ 
πολογίας και Ιστορίας με τον τίτλο «Κοινωνική και Ιστορι¬ 
κή Ανθρωπολογία». 

1. Οικογένεια στην Ευρωπαϊκή Ιστοριογραφία 

2. Εθνογραφία της Ελλάδας και της Νοτίου Ευρώπης 

3. Ανθρωπολογία της Συγγένειας και του Κοινωνικού 
Φύλου 

4. Ιατρική Ανθρωπολογία 

5. Προφορική Ιστορία 

Β' εξάμηνο 

Υποχρεωτικά Μαθήματα 

1. Γυναίκες και Πολιτική 

2. Ζητήματα Γυναικείας Απασχόλησης 

3. Διαπολιτισμική Εκπαίδευση και Φύλο 

4. Φύλο, Σώμα και Υγεία 

5. Τέχνη, Γλώσσα, Φύλο 

Το πρόγραμμα μαθημάτων για την απόκτηση Μεταπτυ¬ 
χιακού Διπλώματος Ειδίκευσης μπορεί να τροποποιηθεί 
μετά από πρόταση της Γ.Σ.Ε.Σ. προς τη Σύγκλητο Ειδικής 
Σύνθεσης, έγκριση της Συγκλήτου Ειδικής Σύνθεσης και 
τελική έγκριση από τον Υπουργό Εθνικής Παιδείας και 
Θρησκευμάτων. 

Διαλέξεις 

Το ΠΜΣ πλαισιώνεται κάθε έτος από μια σειρά μαθημά- 
των/διαλέξεων από διδάσκοντες του Τμήματος, επισκέ¬ 
πτες καθηγητές ή ερευνητές ή επιστήμονες. 


Άρθρο 7 

Αριθμός Εισακτέων 

Ο αριθμός εισακτέων κατ’ έτος για το Μεταπτυχιακό Δί¬ 
πλωμα Ειδίκευσης ορίζεται από τη Γ.Σ.Ε.Σ. του Τμήματος 
Κοινωνικής Ανθρωπολογίας και Ιστορίας και δεν υπερβαί¬ 
νει τους είκοσι (20). 

Άρθρο 8 
Προσωπικό 

Τα μέλη ΔΕΠ του Τμήματος που θα διδάξουν στο ΠΜΣ 
ανέρχονται σε δεκαέξι (16). Για τη διδασκαλία των μαθη¬ 
μάτων και των σεμιναρίων προβλέπεται επίσης να διδά¬ 
ξουν και μέλη ΔΕΠ από άλλα ΑΕΙ της χώρας, καθώς και να 
συμμετέχουν διακεκριμένοι επιστήμονες από ερευνητικά 
κέντρα της ημεδαπής και της αλλοδαπής, εφόσον πλη¬ 
ρούν τις προϋποθέσεις της παρ. 3α του άρθρ. 12 του 
Ν.2083/92. 

Άρθρο 9 

Υλικοτεχνική Υποδομή 

Για τις ανάγκες του ΠΜΣ θα χρησιμοποιηθεί η υφιστά¬ 
μενη υλικοτεχνική υποδομή που χρησιμοποιείται για τις 
ανάγκες του Προπτυχιακού Προγράμματος και του ήδη 
υπάρχοντος Μεταπτυχιακού Προγράμματος Σπουδών. 

Η διδασκαλία και η έρευνα πραγματοποιούνται στα κτί¬ 
ρια του Πανεπιστημίου Αιγαίου (κτίριο πρώην Α.Τ.Ε., Κο- 
μνηνάκειο) καθώς και στους χώρους των Εργαστηρίων 
(Εργαστήριο Εθνογραφίας, Εργαστήριο Κοινωνικής 
Ιστορίας, Εργαστήριο Μελετών της Συγγένειας και της 
Οικογένειας) του Τμήματος Κοινωνικής Ανθρωπολογίας 
και Ιστορίας και στην Κεντρική Βιβλιοθήκη του Πανεπι¬ 
στημίου στη Μυτιλήνη. Ο εξοπλισμόςτου Τμήματος περι¬ 
λαμβάνει επίσης την υποδομή τωντριών Εργαστηρίων, τα 
οποία διαχειρίζονται τεχνικό εξοπλισμό που απαρτίζεται 
από φωτοαντιγραφικά μηχανήματα, ηλεκτρονικούς υπο¬ 
λογιστές, αναγνώστες μικροφίλμ, μέσα οπτικοακουστι- 
κής αναπαραγωγής και μονάδα μοντάζ για εθνογραφικό 
ντοκιμαντέρ. Επιπλέον, στα Εργαστήρια του Τμήματος 
υπάρχουν ορισμένες αρχειακές σειρές, μεγάλος αριθμός 
μικροφωτογραφημένων εφημερίδων, καθώς και συλλο¬ 
γές παλαιών εντύπων, βιβλίων και διδακτορικών διατρι¬ 
βών. Το Τμήμα διαθέτει επίσης σημαντική βιντεοθήκη από 
εθνογραφικές και άλλες σχετικές ταινίες, όπως επίσης 
και εθνομουσικολογικό αρχείο. 

Συμπληρωματικά, για την αναβάθμιση του υλικοτεχνι- 
κού εξοπλισμού το προβλεπόμενο κόστος ανέρχεται στα 
20.000 ευρώ. Το σύνολο του κόστους θα καλυφθεί από το 
ΕΠΕΑΕΚII. Το κόστος αυτό αναλύεται ως εξής: 

ΚΑΤΗΓΟΡΙΑ ΕΠΙΛΕΞΙΜΗΣ 
ΔΑΠΑΝΗΣ 

ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ 
ΗΛΕΚΤΡΟΝΙΚΑ ΣΥΓΚΡΟΤΗΜΑΤΑ 
ΛΟΙΠΟΣ ΕΞΟΠΛΙΣΜΟΣ 
ΣΥΝΟΛΟ 

Άρθρο 10 

Διάρκεια Λειτουργίας 

Το ΠΜΣ θα λειτουργήσει μέχρι και το ακαδημαϊκό έτος 
2012-2013. 

Άρθρο 11 

Κόστος Λειτουργίας 

Από 1.1.2003 έως 31.8.2006 το κόστος λειτουργίας του 


ΠΡΟΫΠΟΛΟΓΙΣΜΟΣ 

10.700 ευρώ 
9.300 ευρώ 
20.000 ευρώ 

Προγράμματος υπολογίζεται σε 286.000 ευρώ, που θα 
καλυφθεί από το ΕΠΕΑΕΚ II και το οποίο αναλύεται ως 
εξής: 


ΚΑΤΗΓΟΡΙΑ ΕΠΙΛΕΞΙΜΗΣ 
ΔΑΠΑΝΗΣ 
ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ 
ΑΜΟΙΒΕΣ ΚΑΙ ΕΞΟΔΑ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ ΥΠΟΚΕΙΜΕΝΩΝ 
ΣΕ ΦΟΡΟ 

ΑΜΟΙΒΕΣ ΚΑΙ ΕΞΟΔΑ ΜΗ 

ΕΛΕΥΘΕΡΩΝ ΕΠΑΓΓΕΛΜΑΤΙΩΝ 

ΥΠΟΚΕΙΜΕΝΩΝ ΣΕ ΦΟΡΟ 

ΑΜΟΙΒΕΣ ΤΡΙΤΩΝ ΜΗ ΥΠΟΚΕΙΜΕΝΕΣ 

ΣΕ ΠΑΡΑΚΡΑΤΗΣΗ ΦΟΡΟΥ ΕΙΣΟΔΗΜΑΤΟΣ 

ΤΗΛΕΠΙΚΟΙΝΩΝΙΕΣ 

ΕΞΟΔΑ ΤΑΞΙΔΙΩΝ 

ΕΞΟΔΑ ΠΡΟΒΟΛΗΣ ΚΑΙ ΔΙΑΦΗΜΙΣΗΣ 

ΣΥΝΔΡΟΜΕΣ - ΕΙΣΦΟΡΕΣ 

ΕΝΤΥΠΑ ΚΑΙ ΓΡΑΦΙΚΗ ΥΛΗ 

ΥΛΙΚΑ ΑΜ ΕΣΗΣ ΑΝΑΛΩΣΗΣ 

ΕΞΟΔΑ ΔΗΜΟΣΙΕΥΣΕΩΝ 

ΓΕΝΙΚΑ ΕΞΟΔΑ ΕΙΔΙΚΟΥ ΛΟΓΑΡΙΑΣΜΟΥ 

ΣΥΝΟΛΟ 


ΠΡΟΫΠΟΛΟΓΙΣΜΟΣ 
77.292,83 ευρώ 


61.373,38 ευρώ 


51.853,30 ευρώ 

32.400,00 ευρώ 
1.200,00 ευρώ 
19.080,00 ευρώ 
11.100,00 ευρώ 
4.800,00 ευρώ 
10.600,00 ευρώ 
1.100,00 ευρώ 
900,00 ευρώ 
14.300,00 ευρώ 
285.999,51 ευρώ 


Από 1.9.2006 το ετήσιο κόστος λειτουργίας του Π.Μ.Σ. 
εκτιμάται στο ποσό των 83.500 ευρώ το οποίο αναλύεται 
ως εξής: 


ΚΑΤΗΓΟΡΙΑ ΕΠΙΛΕΞΙΜΗΣ ΔΑΠΑΝΗΣ 
ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ 
ΑΜΟΙΒΕΣ ΚΑΙ ΕΞΟΔΑ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ ΥΠΟΚΕΙΜΕΝΩΝ 
ΣΕ ΦΟΡΟ 

ΑΜΟΙΒΕΣ ΚΑΙ ΕΞΟΔΑ ΜΗ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ ΥΠΟΚΕΙΜΕΝΩΝ 
ΣΕ ΦΟΡΟ 

ΑΜΟΙΒΕΣ ΤΡΙΤΩΝ ΜΗ ΥΠΟΚΕΙΜΕΝΕΣ 
ΣΕ ΠΑΡΑΚΡΑΤΗΣΗ ΦΟΡΟΥ ΕΙΣΟΔΗΜΑΤΟΣ 
ΤΗΛΕΠΙΚΟΙΝΩΝΙΕΣ 
ΕΞΟΔΑ ΤΑΞΙΔΙΩΝ 

ΕΞΟΔΑ ΠΡΟΒΟΛΗΣ ΚΑΙ ΔΙΑΦΗΜΙΣΗΣ 
ΣΥΝΔΡΟΜΕΣ - ΕΙΣΦΟΡΕΣ 
ΕΝΤΥΠΑ ΚΑΙ ΓΡΑΦΙΚΗ ΥΛΗ 
ΥΛΙ ΚΑ ΑΜ ΕΣΗΣ ΑΝΑΛΩΣΗΣ 
ΕΞΟΔΑ ΔΗΜΟΣΙΕΥΣΕΩΝ 
ΣΥΝΟΛΟ 

Πηγή Χρηματοδότησης του Π.Μ.Σ. μετά το τέλος του 
ΕΠΕΑΕΚ II, θα είναι: 


ΠΡΟΫΠΟΛΟΓΙΣΜΟΣ 
20.000 ευρώ 


15.000 ευρώ 


18.000 ευρώ 

12.500 ευρώ 
500 ευρώ 

6.000 ευρώ 
4.500 ευρώ 
2.000 ευρώ 
4.000 ευρώ 
500 ευρώ 
500 ευρώ 

83.500 ευρώ 


Α) η καταβολή διδάκτρων που θα ανέρχονται στο ποσό 
των 3.000 ευρώ ανά φοιτητή για το σύνολο παρακολού- 
θησηςτου ΠΜΣ (3.000 ευρώ X20 = 60.000 ευρώ), ενώ 
Β) το υπόλοιπο ποσό των 23.500 ευρώ προβλέπεται να 
καλυφθεί από τον τακτικό προϋπολογισμό του Πανεπι¬ 
στημίου. 


Άρθρο 12 

Μεταβατικές Διατάξεις 


Τα θέματα που αφορούν στη λειτουργία του ΠΜΣ μέχρι 
την ψήφιση του Κανονισμού Μεταπτυχιακών Σπουδών, ο 
οποίος εγκρίνεται από την Γ.Σ.Ε.Σ. του Τμήματος και τη 
Σύγκλητο του Πανεπιστημίου Αιγαίου, επιλύονται από τα 
αρμόδια όργανα, σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 17 Ιουνίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


Αριθ. 40295/Β7 (3) 

Αντικατάσταση της Β7/246/3-9-1998 ΦΕΚ 988/τ.Β'/ 
18.9.1998 υπουργικής απόφασης «Έγκριση Διαπανεπι- 
στημιακού - Διατμηματικού Προγράμματος Μεταπτυ¬ 
χιακών Σπουδών «Ιστορία και Φιλοσοφία των Επιστη¬ 
μών και της Τεχνολογίας» των Τμημάτων Μεθοδολο¬ 
γίας, Ιστορίας και Θεωρίας της Επιστήμης του 
Πανεπιστημίου Αθηνών και Γενικού (νυν Σχολής Εφαρ¬ 
μοσμένων Μαθηματικών και Φυσικών Επιστημών) του 
Εθνικού Μετσόβιου Πολυτεχνείου» όπως έχει ήδη αντι¬ 
καταστήσει το Π.Μ.Σ. που είχε εγκριθεί με την 
Φ.711/Β7/147/14.3.96 υπουργική απόφαση (ΦΕΚ 211/ 
τ.Β'/2.4.1996). 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159 Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2του Ν. 2327/1995 (ΦΕΚ 156 Α') 

«Εθνικό Συμβούλιο Παιδείας.και άλλες διατάξεις» 

και του άρθρου 5 παρ. 12γ και 13 του Ν.2916/2001 (ΦΕΚ 
114 Α') «Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής». 

2. Τις διατάξεις του άρθρου 29Α'του Ν.1558/1985 (ΦΕΚ 

137Α') «Κυβέρνηση και Κυβερνητικά Όργανα», όπως αυ¬ 
τό προστέθηκε με το άρθρο 27 του Ν.2081 /1992 (ΦΕΚ 154 
Α') «Ρύθμιση του θεσμού των επιμελητηρίων.και άλ¬ 

λες διατάξεις» και αντικαταστάθηκε με την παράγραφο 
2α του άρθρου 1 του Ν.2469/1997 (ΦΕΚ 38 Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Τη Β7/246/3.9.1998 (ΦΕΚ 988/τ.Β'/18.9.1998) υπουρ¬ 
γική απόφαση. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ38τ.Α') «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

5. Την 1117/23.8.2001 Πρόσκληση υποβολής προτάσε¬ 
ων ΕΠΕΑΕΚ II για την χρηματοδότηση «Προγραμμάτων 
Μεταπτυχιακών Σπουδών». 

6. Το 202/3.9.1999 (ΦΕΚ 179/τ.Α/6.9.1999) Προεδρικό 
Διάταγμα: Ίδρυση Τμήματος Εφαρμοσμένων Μαθηματι¬ 
κών και Φυσικών Επιστημών του Εθνικού Μετσόβιου Πο¬ 
λυτεχνείου και κατάργηση του Γενικού Τμήματος 

7. Την 43466/Β1/24.4.2002 (ΦΕΚ 527/τ.Β/29.4.2002) 
υπουργική απόφαση «Ονομασία Τμημάτων του Εθνικού 
Μετσόβιου Πολυτεχνείου σε Σχολές». 

8. Τα αποσπάσματα πρακτικών της ΕΔΕ (συνεδρίες: 
28.9.2001 και 16.7.2002). 

9. Το απόσπασμα πρακτικού της Συγκλήτου του 
Ε.Κ.Π.Α. (συνεδρία: 5.7.2001). 

10. Το απόσπασμα πρακτικού του Πρυτανικού Συμβου¬ 
λίου (5η συνεδρία: 25.10.2001). 

11. Το απόσπασμα πρακτικού της Συγκλήτου με την ει¬ 
δική σύνθεση του Ε.Κ.Π.Α. (συνεδρία: 28.11.2002). 

12. Τα αποσπάσματα πρακτικών της Συγκλήτου με την 
ειδική σύνθεση του ΕΜΠ (συνεδρίες: 19.10.2001 και 
16.5.2003), αποφασίζουμε: 

Αντικαθιστούμε από το ακαδημαϊκό έτος 2001-2002 την 
αριθμ. Β7/246/3.9.1998 (ΦΕΚ988τ. Β718.9.98) υπουργική 
απόφαση ως ακολούθως: 

Άρθρο 1 

Γενικές διατάξεις 

Τα Τμήματα 

1. Μεθοδολογίας, Ιστορίας και Θεωρίας της Επιστήμης 
του Πανεπιστημίου Αθηνών. 

2. Γενικό Τμήμα του ΕΜΠ μετονομασθέν με το 
202/3.9.1999 (ΦΕΚ 179/τ.Α/6.9.1999) Προεδρικό Διάταγ¬ 
μα σε Τμήμα Εφαρμοσμένων Μαθηματικών και Φυσικών 
Επιστημών και εν συνεχεία με την 43466/Β1/24.4.2002 
(ΦΕΚ 527/τ.Β/29.4.2002) υπουργική απόφαση σε Σχολή 
Εφαρμοσμένων Μαθηματικών και Φυσικών Επιστημών 
οργανώνουν και λειτουργούν Πρόγραμμα Μεταπτυχια¬ 
κών Σπουδών με τίτλο «Ιστορία και Φιλοσοφία των Επι¬ 
στημών και της Τεχνολογίας» από το ακαδημαϊκό έτος 
2001-2002 σύμφωνα με τις διατάξεις της απόφασης αυ¬ 
τής και τις διατάξεις των άρθρων 10 έως 12 του Ν. 
2083/92. Τη διοικητική υποστήριξη του προγράμματος 
αναλαμβάνει το Τμήμα Μεθοδολογίας, Ιστορίας και Θεω¬ 
ρίας της Επιστήμης του Πανεπιστημίου Αθηνών. 

Άρθρο 2 

Αντικείμενο - Σκοπός 

Αντικείμενο του ΠΜΣ είναι η Ιστορία και η Φιλοσοφία 
των Επιστημών και της Τεχνολογίας Περιλαμβάνει δύο 
κατευθύνσεις: α) Κατεύθυνση Ιστορίας των Επιστημών 
και της Τεχνολογίας, β) Κατεύθυνση Φιλοσοφίας των Επι¬ 
στημών και της Τεχνολογίας. 

Το ΠΜΣ αποσκοπεί στην ανάπτυξη της έρευνας και την 
προαγωγή της γνώσης στην Ιστορία, Φιλοσοφία και Με¬ 
θοδολογία της Λογικής, των Μαθηματικών, των Φυσικών 
Επιστημών, των Ανθρωπιστικών και Κοινωνικών Επιστη¬ 
μών, καθώς και της Τεχνολογίας. Επίσης αποσκοπεί στη 
βελτίωση της ανταγωνιστικότητας του Ελληνικού επιστη¬ 
μονικού δυναμικού στο πλαίσιο του Ευρωπαϊκού και γενι¬ 
κότερα του παγκόσμιου χώρου. 

Με τη σύμπραξη του Τμήματος Μεθοδολογίας, Ιστο¬ 
ρίας και Θεωρίας της Επιστήμης από το Πανεπιστήμιο 
Αθηνών και της Σχολής Εφαρμοσμένων Μαθηματικών και 
Φυσικών Επιστημών από το Εθνικό Μετσόβιο Πολυτε¬ 
χνείο επιδιώκεται: 

1. Η αξιοποίηση του ελληνικού επιστημονικού δυναμι¬ 
κού που εξειδικεύεται στη γνωστική περιοχή του Π.Μ.Σ. 

2. Η αξιοποίηση της υλικοτεχνικής υποδομής των ιδρυ¬ 
μάτων που συμπράττουν. 

3. Η αποτελεσματικότερη αλληλεπίδραση επιστήμης 
και τεχνολογίας μέσω της διεπιστημονικής μελέτης της 
Ιστορίας και της Φιλοσοφίας των, με στόχο την ισόρροπη 
εκπαίδευση νέων επιστημόνων. 

Άρθρο 3 

Μεταπτυχιακοί τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε) στην Ιστο¬ 
ρία και Φιλοσοφία των Επιστημών και της Τεχνολογίας. 

β) Διδακτορικό Δίπλωμα (Δ.Δ.) στην Ιστορία και Φιλοσο¬ 
φία των Επιστημών και της Τεχνολογίας. 

Οι τίτλοι απονέμονται από κοινού από τα συνεργαζόμε- 
να τμήματα των ΑΕΙ, των οποίων τα ονόματα εμφανίζονται 
εις τους χορηγούμενους τίτλους σπουδών. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι όλων των Πανεπι¬ 
στημιακών Τμημάτων ή Σχολών της ημεδαπής ή αντίστοι- 


χωνΤμημάτωντης αλλοδαπής καθώς και πτυχιούχοι Τμη¬ 
μάτων συγγενούς γνωστικού αντικειμένου της ημεδαπής 
ή της αλλοδαπής από θετικές ή τεχνολογικές κατευθύν¬ 
σεις σύμφωνα με τις προϋποθέσεις της παραγράφου 12γ 
του άρθρου 5 του Ν. 2916/01 η οποία προσετέθη στο άρ¬ 
θρο 25 του Ν. 1404/83. 

Άρθρο 5 

Χρονική διάρκεια 

Η ελάχιστη χρονική διάρκεια για την απονομή των κατά 
το άρθρο 3 τίτλων ορίζεται για μεν το Μεταπτυχιακό Δί¬ 
πλωμα Ειδίκευσης σε τέσσερα (4) εξάμηνα η ελάχιστη και 
για το Διδακτορικό Δίπλωμα σε έξι εξάμηνα επί πλέον. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Για το Μ.Δ.Ε προσφέρεται διετής κύκλος 12 μεταπτυ¬ 
χιακών μαθημάτων τα οποία κατανέμονται σε 4 εξάμηνα. 
Τα μαθήματα αυτά ανά εξάμηνο είναι: 

ΕΞΑΜΗΝΟ I 
Αρχαία Φιλοσοφία 
Ιστορία Επιστήμης I 

Φιλοσοφία και Επιστήμη του 20ού αιώνα 

ΕΞΑΜΗΝΟ II 

Λογική 

Μεταφυσική και Γνωσιολογία 

Θέματα ιστορίας και ιστοριογραφίας της Επιστήμης 

ΕΞΑΜΗΝΟ III 

Θέματα Φιλοσοφίας της Επιστήμης 
Ιστορία Επιστήμης II 
Νεώτερη Φιλοσοφία 
ΕΞΑΜΗΝΟ IV 
Ιστορία Επιστήμης III 
Φιλοσοφία Νου και Γλώσσας 
Φιλοσοφικά Προβλήματα 

Από τα μαθήματα αυτά το μάθημα «Λογική» είναι υπο¬ 
χρεωτικό και θα δηλώνεται από τους φοιτητές άπαξ στο 
πρώτο ή δεύτερο έτος. 

Γ ια την απόκτηση του Μ.Δ.Ε. οι φοιτητές οφείλουν να 
ολοκληρώσουν επιτυχώς την παρακολούθηση : 
α) του μαθήματος της Λογικής 

β) πέντε (5) έκτων δώδεκα (12) κατ’ επιλογήν υποχρεωτι¬ 
κών μαθημάτων έκτων οποίων ένα τουλάχιστον θα είναι από 
την περιοχή της Ιστορίας της Επιστήμης, ένα από την περιο¬ 
χή της Φιλοσοφίας της Επιστήμης και ένα από την περιοχή 
της Φιλοσοφίας (αυτό οφείλει να είναι Αρχαία Φιλοσοφία, 
Νεώτερη Φιλοσοφία ή Μεταφυσική και Γνωσιολογία) 
γ) τεσσάρων (4) εκ των προσφερομένων σεμιναρίων. 
Επίσης οι φοιτητές οφείλουν να συγγράφουν επιτυχώς 
μεταπτυχιακή εργασία διπλώματος στο 4ο εξάμηνο σύμ¬ 
φωνα με όσα ορίζονται στον κανονισμό λειτουργίας του 
Π.Μ.Σ. 

Η ερευνητική απασχόληση των φοιτητών διεξάγεται σε 
σχέση με την μεταπτυχιακή εργασία διπλώματος, καθώς 
και σε σχέση με τη συγγραφή συντομοτέρων εργασιών 
στο πλαίσιο των προσφερομένων μαθημάτων και σεμινα¬ 
ρίων. 

Όλα τα μαθήματα και σεμινάρια του Π.Μ.Σ. είναι εξαμη¬ 
νιαία. Οι εβδομαδιαίες ώρες διδασκαλίας και οι αντίστοι- 

χες διδακτικές μονάδες για κάθε ένα μάθημα ή σεμινάριο 
είναι τρεις (3). Οι διδακτικές μονάδες της μεταπτυχιακής 
εργασίας του διπλώματος είναι δώδεκα (12). 

Για το Διδακτορικό Δίπλωμα. 

Για την απονομή του διδακτορικού διπλώματος απαι¬ 
τούνται: 

α) Η απόκτηση του Μ.Δ.Ε. του παρόντος Π.Μ.Σ. ή ισότι¬ 
μου τίτλου απονεμόμενου από ΑΕΙ της ημεδαπής ή αλλο¬ 
δαπής ή κατ’εξαίρεση χωρίς την κατοχή Μ.Δ.Ε. μετά από 
απόφαση της Ειδικής Διατμηματικής Επιτροπής. 

β) Η παρακολούθηση ειδικών σεμιναρίων, σύμφωνα με 
την υπόδειξη της τριμελούς επιτροπής επίβλεψης των 
υποψηφίων διδακτόρων. 

γ) Η επιτυχής παρουσίαση εκ μέρους των υποψηφίων 
διδακτόρων διάλεξης σε θέμα της διδακτορικής τους δια¬ 
τριβής. 

δ) Η συγγραφή διδακτορικής και η επιτυχής υποστήρι¬ 
ξη αυτής, σύμφωνα με τα οριζόμενα στο άρθρο 12 του 
Ν.2083/92. 

Άρθρο 7 

Αριθμός εισακτέων 

Ο αριθμός των εισακτέων στο πρόγραμμα ορίζεται κατ’ 
ανώτατο όριο σε δώδεκα(12) κατ’ έτος για το Δ.Δ. και σε 
είκοσι πέντε (25) κατ’ έτος για το Μ.Δ.Ε. 

Άρθρο 8 
Προσωπικό 

Προβλέπεται η διδασκαλία από (20) μέλη ΔΕΠ του Τμή¬ 
ματος Μεθοδολογίας, Ιστορίας και Θεωρίας της Επιστή¬ 
μης του Πανεπιστημίου Αθηνών και από δέκα (10) μέλη 
ΔΕΠ της Σχολής Εφαρμοσμένων Μαθηματικών και Φυσι¬ 
κών Επιστημών (σύνολο30). Επιπλέον θα διδάξουν και μέ¬ 
λη ΔΕΠ με παρεμφερές γνωστικό αντικείμενο από άλλα 
ΑΕΙ της ημεδαπής. Τέλος προβλέπεται η συμμετοχή Ελ¬ 
λήνων και ξένων επισκεπτών από τα πλέον αξιόλογα Πα¬ 
νεπιστήμια και Ερευνητικά Κέντρα του Εξωτερικού 

Άρθρο 9 

Υλικοτεχνική Υποδομή 

Διατίθεται ο εξοπλισμός του Τμήματος Μεθοδολογίας, 
Ιστορίας και Θεωρίας της Επιστήμης (Μ.Ι.Θ.Ε.)του Πανε¬ 
πιστημίου Αθηνών και του Τομέα Ανθρωπιστικών και Κοι¬ 
νωνικών Επιστημών και Δικαίου (Α.Κ.Ε.Δ.) της Σχολής 
Εφαρμοσμένων Μαθηματικών και Φυσικών Επιστημών 
(Σ.Ε.Μ.Φ.Ε.) του Εθνικού Μετσόβιου Πολυτεχνείου, κα¬ 
θώς και αυτός των εργαστηρίων τους. Το ΠΜΣ θα υπο¬ 
στηρίζεται βιβλιογραφικά απάτην βιβλιοθήκη του Τμήμα¬ 
τος (Μ.Ι.Θ.Ε.), την βιβλιοθήκη του Τομέα Α.Κ.Ε.Δ. και την 
Κεντρική Βιβλιοθήκη του ΕΜΠ. 

Κατάσταση υπάρχοντος εξοπλισμού 

Το εργαστήριο Ηλεκτρονικής Διαχείρισης Ιστορικών 
Αρχείων του Τμήματος Μ.Ι.Θ.Ε. είναι εγκατεστημένο σε 
χώρους 120 τ.μ. και διαθέτει τον ακόλουθο εξοπλισμό: 

1 . δύο ισχυρούς εετνετε, έναν ΘΙρίΙαΙ ΑΙρίιβ Βθιλ/θγ 1200 
σε περιβάλλον ΟίρίίαΙ ΙΙπίχ και ένανΘοιπραη ΡτοΙίαπί 1600 
σε περιβάλλον λΛ/ίηΝΤ, 

2. 23 σύγχρονους προσωπικούς υπολογιστές(Ρθηΐίυηη 
II και III), 

3. ειδικά μικροφωτόμετρα ΚοόεΙ< (ΐίΐιτι εοαππετε) γιατην 
ψηφιοποίηση των ΐΓΉΟΐΌίιΙιτιε, ψηφιακές φωτογραφικές 
μηχανές για την ψηφιοποίηση πρωτοτύπων, 

4. Θϋ-ννπΙθΐ'5 για την παραγωγή και την αντιγραφή Θϋ- 
ΡΟΜ και πολλαπλά αποθηκευτικά μέσα για τη συγκέ¬ 


ντρωση και οριστική αποθήκευση των ηλεκτρονικών αρ¬ 
χείων, 

5. έναΖΙΡ ϋπνθ 100ΜΒ για τη μεταφορά δεδομένων, 

6. έναν εκτυπωτή Ι_33 θγ, ΗΡ 4000, έναν έγχρωμο εκτυ¬ 
πωτή ψεκασμού, ΗΡ 1120Θ, και έναν Ρππΐ Βθιλ/θγ, ΗΡ 3 
ΡοΓίε, 

7. το εργαστήριο διαθέτει, τέλος, εσωτερικό δίκτυο 
Τίιίπ ΕΙΙίθγπθΙ για τη διαμεταγωγή δεδομένων μεταξύ των 
υπολογιστών καθώς και πποάθίτι για την επικοινωνία με 
εξωτερικούς χρήστες. 

Το σπουδαστήριο του Τομέα Α.Κ.Ε.Δ. της Σχολής 
Εφαρμοσμένων Μαθηματικών και Φυσικών Επιστημών 
του Εθνικού Μετσόβιου Πολυτεχνείου διαθέτει τον ακό¬ 
λουθο εξοπλισμό: 

1.4 Ρθηίίυτη (133 Μίιζ, 32 ΒΑΜ, Θϋ ΒΟΜ 8χ, 1 ΘΒ ΗβιτΙ 
ϋίεΚ) 

2. 2 ΜβοίηΙοεό ΡΘΓΪ0ΓΓΠ3 

3. 4x486 (133 Μίιζ, 16 ΒΑΜ, Θϋ ΒΟΜ 2χ, 400 ΚΒ Η3Γ0 
ΟίεΚ) 

4. 3 εκτυπωτές Ι35ΘΓ 600 όρί 

5. 4 εκτυπωτές ίηΐφί, 600 όρί 

6. 3 503ηηΘΓ5 1200 όρί 

Όλοι οι υπολογιστές είναι συνδεδεμένοι με το δίκτυο 
του Εθνικού Μετσόβιου Πολυτεχνείου. 

Επιπλέον η υλικοτεχνική υποδομή θα χρηματοδοτηθεί 
με το ποσό των 27.000 Ευρώ από το ΕΠΕΑΕΚII, οι δαπά¬ 
νες του οποίου θα είναι σύμφωνες με το τεχνικό δελτίο. 

Άρθρο 10 

Διάρκεια λειτουργίας 

Το ΠΜΣ θα λειτουργήσει για περίοδο δέκα (10) ετών, 
από 1/9/2001 έως το ακαδημαϊκό έτος 2010-2011. 

Άρθρο 11 

Κόστος λειτουργίας 

α) Από 1.9.2001 έως 31.8.2003 το κόστος λειτουργίας 
του Προγράμματος Μεταπτυχιακών Σπουδών ανέρχεται 
σε 117.000 Ευρώ, ποσό που θα καλυφθεί από το ΕΠΕΑΕΚ 
II. Το ποσό αυτό αναλύεται ως εξής: 


Αμοιβές (μέλη Δ.Ε.Π., εξωτερ. 
συνεργάτες, διοικητικό προσωπικό) 

48.436 Ευρώ 

Δαπάνες μετακινήσεων 

46.433 Ευρώ 

Αναλώσιμα 

1.800 Ευρώ 

Εκπαιδευτικό Υλικό 

4.664 Ευρώ 

Υποτροφίες 

14.200 Ευρώ 

Λοιπές δαπάνες 

297 Ευρώ 

Δαπάνες δημοσιότητας 

1.170 Ευρώ 

Σύνολο 

117.000 Ευρώ 

β) Το ετήσιο κόστος λειτουργίας του ΠΜΣ από 1.9.2003 


και μετέπειτα εκτιμάται ότι θα ανέλθει στα 55.000 Ευρώ. 
Το ποσό αυτό αναλύεται ως εξής: 


Αμοιβές (μέλη Δ.Ε.Π., εξωτερ. 
συνεργάτες, διοικητικό προσωπικό) 

15.000 Ευρώ 

Δαπάνες μετακινήσεων 

17.500 Ευρώ 

Αναλώσιμα 

1.500 Ευρώ 

Εκπαιδευτικό Υλικό 

2.500 Ευρώ 

Υποτροφίες 

7.500 Ευρώ 

Λοιπές δαπάνες 

250 Ευρώ 

Δαπάνες δημοσιότητας 

750 Ευρώ 

Προμήθεια Εξοπλισμού 

10.000 Ευρώ 

Σύνολο 

55.000 Ευρώ 

γ) Πηγές χρηματοδότησης 

Μετά τη λήξη του ΕΠΕΑΕΚII, το κόστος λειτουργίας του 
ΠΜΣ θα καλυφθεί από τις εξής πηγές χρηματοδότησης: 

1) Πανεπιστημιακοί πόροι 

2) Έσοδα από ερευνητικά προγράμματα 

3) Έσοδα από δημόσιους και ιδιωτικούς παραγωγικούς 
φορείς 

4) Πόροι από τον ιδιωτικό τομέα 

Άρθρο 12 

Μεταβατικές διατάξεις 

Οι ήδη φοιτούντες στο Π.Μ.Σ. ή εντάσσονται στο νέο 
πρόγραμμα ή θα ακολουθήσουν τις διατάξεις της καταρ- 
γούμενης υπουργικής απόφασης σύμφωνα με απόφαση 
της Ειδικής Διατμηματικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 60808/Δ4 (4) 

Μεταφορά έδρας Μουσικού Γυμνασίου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Τηνπαράγρ. 6 και 7 του άρθρου 5 του Ν. 1566/85 (Α' 
167). 

β) Το Φ.2.1/356/28.1.2003 έγγραφο της Διεύθυνσης 
Δευτεροβάθμιας Εκπαίδευσης. 

γ) Το 1395/28.5.2003 έγγραφο του Νομάρχη Ιωαννίνων. 

δ) Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων, «Καθορισμός αρμοδιοτήτων των Υφυπουρ¬ 
γών του ΥΠΕΠΘ (Β' 1484). 

ε) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 


Μεταφέρεται η έδρα του Μουσικού Γ υμνασίου Δολια- 
νών και των προσαρτημένων σ’ αυτό Α', Β', Γ τάξεων Ενι¬ 
αίου Μουσικού Λυκείου στην πόλη των Ιωαννίνων. 

Η παραπάνω σχολική μονάδα στο εξής μετονομάζεται 
σε Μουσικό Γυμνάσιο Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2003 

Ο ΥΦΥΠΟΥΡΓΟΣ 

ΝΙΚ. ΓΚΕΣΟΥΛΗΣ 
-♦- 

Αριθ. 61533/Δ4 (5) 

Κατάργηση και μετονομασία σχολικών μονάδων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 1 παράγρ. 4 του Ν.2525/97 (Α' 188), 

β) του άρθρου 8 του Ν. 1566/85 (Α' 167) σε συνδυασμό 
με το άρθρο 11 του Ν. 1966/91 (Α' 147), 

γ) την 1904/29.5.2003 πρόταση του περιφερειακού Δι¬ 
ευθυντή Αττικής, 

δ) το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, 

ε) την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρησκευ¬ 
μάτων «Καθορισμός αρμοδιοτήτων των Υφυπουργών του 
ΥΠ.Ε.Π.Θ.» (Β' 1484/31.10.2001), αποφασίζουμε: 

Α. Καταργείται από το σχολικό έτος 2003-2004 το Ιο 
Ενιαίο Λύκειο Δάφνης. 

Β. Μετονομάζεται το 70ο Ενιαίο Λύκειο Αθηνών σε 2ο 
Ενιαίο Λύκειο Δάφνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2003 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.9Γ - β-ΓΠ3ίΙ: \λ/θ 5 ιτι 331 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































